《得小圃城南用渊明归田园居韵六首》
宋代·程俱

城南美林壑，城上皆青山。山光照庭户，于此可尽年。

穰穰千古区，化作鱼蒲渊。秋蕖渺无际，红鲜间田田。

邂逅得小隐，连山在其前。流泉带其左，松篁接风烟。

它年营把茅，不待雪满颠。宁图五鼎食，坐失十载闲。

愿比小人腹，一餐期果然。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。